Legal Document

Category: 242

Text:
1. ΠΡΟΕΔΡΙΚΟΝ ΔΙΑΤΑΓΜΑ της 24 Φεβρ./4 Μαρτ.1925 Περί των διατυπώσεων και όρων καθ’ ους επιτρέπεται η επί προσωρινή ατελεία εισαγωγή μαλλίνων και βαμβακερών νημάτων προς κατασκευήν ταπήτων προοριζομένων δια την αλλοδαπήν. Έχοντες υπ’ όψει το άρθρ.2 του Νόμ.3214 της 14 Αυγ.1924 “περί επεκτάσεως και επί των κίτρων της παρεχομένης υπό του Νόμ.ΒΩΙ΄ προσωρινής ατελείας ζακχάρεως εις ωρισμένα είδη εσπεριδοειδών”, απεφασίσαμεν και διατάσσομεν: Άρθρ.1.-Η επί προσωρινή ατελεία εισαγωγή εκ της αλλοδαπής υφαντικών υλών, εκ των εν άρθρ.2 του Νόμ.3214 της 14 Αυγ.1924 οριζομένων προς κατασκευήν ταπήτων, προοριζομένων να εξαχθώσιν εις την αλλοδαπήν ή να αποταμιευθώσιν, επιτρέπεται μόνον δια των τελωνείων α΄ τάξεως. Δι’ αποφάσεως του Υπουργού των Οικονομικών δύνανται ομοίως να ορισθώσιν προς τούτο και τελωνεία β΄ τάξεως και γ΄ τάξεως. Άρθρ.2.-Υφαντικαί ύλαι, ων επιτρέπεται η επί προσωρινή ατελεία εισαγωγή προς κατασκευήν ανατολικών ταπήτων είναι. α)Μάλλινα νήματα μονόκλωστα λελευκασμένα ή αλεύκαστα βάρους 350 έως 1200 γραμμαρίων κατά 1000 μέτρα. Το εδάφ.α΄ ετροποποιήθη ως άνω δια του Π.Δ.15/15 Σεπτ.1925. “β)Βαμβακερά νήματα μονόκλωστα απαλά αλεύκαστα ή φαιού χρώματος (κασκάμ) μέχρι του αγγλικού αριθμού 16”. Το εδάφ.β΄ ετροποποιήθη ως άνω δια του Π.Δ.15/20 Δεκ.1926. Η επί προσωρινή ατελεία εισαγωγή των ανωτέρω, εν εδάφ.α΄ οριζομένων μαλλίνων νημάτων επιτρέπεται μέχρι τέλους του έτους 1925. Άρθρ.3.-Οι εργοστασιάρχαι κατασκευής ανατολικών ταπήτων, οι επιθυμούντες να τύχωσι του πλεονεκτήματος της επί προσωρινή ατελεία παραλαβής υφαντικών υλών, εκ των εν τω προηγουμένω  άρθρ.2 οριζομένων, προς κατασκευήν ταπήτων, προοριζομένων να εξαχθώσιν εις την αλλοδαπήν υποχρεούνται να υποβάλλωσι προς τούτο αίτησιν προς το Υπουργείον των Οικονομικών, εν ή να ορίζωσι: α)Το ονοματεπώνυμον αυτών και του εν περιπτώσει απουσίας αντιπροσώπου των, β)Το τελωνείον, δι’ ου πρόκειται να γίνη η απ’ ευθείας εκ της αλλοδαπής ή εκ της αποταμιεύσεως εισαγωγή των υφαντικών τούτων υλών. γ)Την πόλιν και ακριβώς την θέσιν, εν η έχουσιν εγκατεστημένον το εργοστάσιον αυτών και το ποσόν των χρησιμοποιουμένων υφαντικών μηχανημάτων. δ)Το είδος και την δυνατήν ετησίαν παραγωγήν εις τετραγωνικά μέτρα, των παρ’ αυτών κατασκευαζομένων ανατολικών ταπήτων. ε)Το είδος των μαλλίνων ή των βαμβακερών νημάτων, άτινα προτίθενται να παραλάβωσιν επί προσωρινή ατελεία και το κατ’ ανώτατον όρον ποσόν αυτών, όπερ υπολογίζουν ότι δύνανται να παραλάβωσιν ετησίως. ς)Να δηλώσιν ότι αναλαμβάνουσι την υποχρέωσιν, άμα τη χορηγήσει του πλεονεκτήματος, να παράσχωσιν αξιόχρεον εγγύησιν περί πληρωμής των εισαγωγικών τελών και λοιπών φόρων και δικαιωμάτων και των τόκων αυτών προς 12% ετησίως, εις περίπτωσιν καθ’ ην εντός έτους από της ημέρας της επί προσωρινή ατελεία παραλαβής των νημάτων δεν εξαγάγωσιν εις την αλλοδαπήν δια του αυτού τελωνείου ή δεν θέσωσιν εις αποταμίευσιν τους εκ τούτων κατασκευασθέντας τάπητας. Οι αυτοί εργοστασιάρχαι υποχρεούνται όπως άμα τη χορηγήσει του πλεονάσματος, καταθέσωσιν εις το οριζόμενον τελωνείον δείγματα διαστάσεων 20Χ20 εκατοστομέτρων εξ εκάστου είδους των παρ’ αυτών κατασκευαζομένων ταπήτων. Τα δείγματα ταύτα χρησιμοποιούνται δια την προς διάκρισιν παραβολήν των εκάστοτε εξαγομένων ή αποταμιευομένων ταπήτων και την ενέργειαν της κατά το επόμενον άρθρ.5 πιστώσεως του εξαγωγέως δια της αναλογούσης ποσότητος των επί προσωρινή ατελεία παραληφθεισών υφαντικών υλών. Άρθρ.4.-Ο ελάχιστος όρος των εκάστοτε παραληπτέων νημάτων, υπό των εργοστασιαρχών εις ους εχορηγήθη το πλεονέκτημα της επί προσωρινή ατελεία παραλαβής ορίζεται εις 300 χιλιόγραμμα δια τα εν άρθρ.2 του παρόντος καθοριζόμενα μάλλινα νήματα και εις 500 χιλιόγραμμα δια τα βαμβακερά νήματα. Σελ.565 Πρώτες ύλες Ταπητουργίας 30.Η.σ.1 Άρθρ.5.-Οι εργοστασιάρχαι, οι παραλαμβάνοντες υφαντικάς ύλας επί προσωρινή ατελεία προς κατασκευήν ανατολικών ταπήτων, υποχρεούνται εντός έτους από της παραλαβής των υλών τούτων να εξαγάγωσιν εις την αλλοδαπήν δια του αυτού Τελωνείου ή να θέσωσιν εις αποταμίευσιν τους εξ αυτών κατασκευασθέντας τάπητας. Επί τη πραγματοποιήσει εν όλω ή εν μέρει της εξαγωγής ή της αποταμιεύσεως των τοιούτων ταπήτων η τελωνειακή αρχή προβαίνει εις την ανάλογον πίστωσιν του εξαγωγέως εργοστασιάρχου δια της εις το βάρος των εξαχθέντων ταπήτων αντιστοιχούσης ποσότητος και μαλλίνων ή βαμβακερών νημάτων ή και αμφοτέρων και εις την ανάλογον λύσιν της κατά την παραλαβήν των νημάτων τούτων κατατεθείσης χρηματικής εγγυήσεως. Η αναλογία μεταξύ του βάρους των εξαγομένων ταπήτων και του βάρους των μαλλίνων ή βαμβακερών νημάτων ή και αμφοτέρων άτινα εχρησιμοποιήθησαν δια την κατασκευήν των ταπήτων, ορίζεται ως έπεται αναλόγως του είδους των εξαγομένων ταπήτων Αναλογούν ποσοστόν                υφαντικών υλών προς Είδος ταπήτων                      κατασκευήν 100 μερών                 βάρους του τάπητος. Νήμα   Νήμα α)Τάπητες Σπάρτης, έχοντες  μάλλιν.       βαμβακ. στον στήμονα και την κρόκην ολοσχερώς εκ βάμβακος  την δε χνουδωτήν επιφάνειαν εκ μαλλίου …..............       70%      35% β)Τάπητες Γκιόρδες, έχοντες τον στήμονα και την  κρόκην ολοσχερώς εκ βάμβακος, την δε χνουδωτήν επιφάνειαν εκ μαλλίου……..       55%      50% γ)Τάπητες Γιόρδες και παρεμφερείς τούτων, έχοντες  μόνον την κρόκην εκ βάμβακος ………...............…..         65%      40% δ)Τάπητες Ουσάκ, ολομάλλιναι ………............………..         105%      -Άρθρ.6.-Αι διατάξεις των άρθρ.1-5 του Νόμ. ΒΡΝΗ΄ του έτους 1893, του άρθρ.96 του Νόμ. 1165 του έτους 1918, του από 16 Μαρτ. 1893 Β.Δ/τος “περί των επί προσωρινή ατελεία εισαγομένων υλών κλπ.”, έτι δε αι διατάξεις του εδαφ.β΄ του άρθρ.23 του από 25 Ιουλ.1920 Β.Δ/τος “περί κώδικος των νόμων περί τελωνειακού δασμολογίου” εφαρμόζονται και επί των επί προσωρινή ατελεία εισαγωγής των κατά τα προηγούμενα άρθρα του παρόντος νημάτων. Καταργείται το από 5 Οκτ.1924 Δ/μα “περί των απαιτουμένων όρων και διατυπώσεων δια την επί προσωρινή ατελεία εισαγωγήν νημάτων βαμβακερών φαιού χρώματος (κασκάμ) προς κατασκευήν ταπήτων και εξαγωγήν εις το εξωτερικόν. Σελ.566 Άρθρ.7.-Η κατά το άρθρ.5 προθεσμία προς εξαγωγήν ή αποταμίευσιν των ταπήτων των προερχομένων εκ πρώτων υλών παραληφθεισών επί προσωρινή ατελεία δύναται να παρατείνηται αιτήσει των ενδιαφερομένων δι’ αποφάσεως του Υπουργού των Οικονομικών επί χρονικόν διάστημα μη δυνάμενον να υπερβή τα δύο έτη.